ธงราชนาวีเสือป่า ใช้สำหรับเป็นเครื่องหมายของเรือและหน่วยงานสังกัดกรมราชนาวีเสือป่า แห่งกองเสือป่าในพระบาทสมเด็จพระมงกุฎเกล้าเจ้าอยู่หัว ปรากฏลักษณะตามประกาศกระทรวงทหารเรือ ลงวันที่ 22 เมษายน พ.ศ. 2461 ตีพิมพ์ในราชกิจจานุเบกษา เล่ม 35 วันที่ 28 เมษายน พ.ศ. 2461 หน้า 221-222 ดังนี้
ประกาศกระทรวงทหารเรือ
ตามพระราชบัญญัติธง รัตนโกสินทรศก 129 (พ.ศ. 2453) มาตรา 6 มีความว่า ธงเครื่องหมายอย่างอื่นอันมิได้กล่าวไว้ในพระราชบัญญัตินี้ ถ้าหากว่าเปนธงที่ได้รับพระราชทหารพระบรมราชานุญาตโดยฉะเภาะให้ใช้ในราชการได้แล้ว ก็ให้ถือว่าเปนธงที่ชอบด้วยกฎหมาย ฯลฯ นั้น
บัดนี้ทรงพระกรุณาโปรดเกล้าฯ พระราชทานพระบรมราชานุญาตให้มีธงเครื่องหมายกรมราชนาวีเสือป่าขึ้น พื้นเปนธงไตรรงค์ ที่สูนย์กลางธงมีรูปหน้าเสือสรวมเซิดสีเหลือง ให้ใช้ธงนี้เปนธงท้ายเรือ หรือธงยอดเสาได้ในบรรดาเรือใหญ่น้อยทุกประเภท ที่ได้ขึ้นทะเบียนในกรมราชนาวีเสือป่าแล้ว แลใช้บนบกได้ในกาละเทศะทั้งปวงที่ประสงค์จะแสดงให้ปรากฏเครื่องหมายกรม กองราชนาวีเสือป่า  เจ้าพนักงานได้จดทะเบียนธงนี้ไว้แล้ว
ประกาศมาณวันจันทร์ที่ 22 เมษายน พระพุทธศักราช 2461
(ลงพระนาม) บริพัตร
จอมพลเรือ เสนาบดีกระทรวงทหารเรือ

ไฟล์ภาพนี้ได้จำลองภาพขึ้นใหม่ตามสำเนาภาพธงดังกล่าวที่เผยแพร่โดย อ.วรชาติ มีชูบท ผู้เชี่ยวชาญด้านประวัติศาสตร์ไทยในยุครัชกาลที่ 6
Own work, based on texts in the Royal Thai Government Gazette
Xiengyod~commonswiki